HKM Zvolen

HKM Zvolen Klubové údaje Založenie  1932 História  ZTC/ ZTK Zvolen (1927-1932 – 1964)LB Zvolen (1964 – 1983)ZTK Zvolen (1983 – 1993)HK Hell Zvolen (1994)HKm Zvolen (1995 – 2005), HKM a.s. Zvolen (2006 – súčasnosť) Adresa  Pod Dráhami 2292/21  960 01 Zvolen Kontakt  e-mail: office@hkmzvolen.sk  Tel.: +421 45 5321 973 Prezident  Dušan Mráz Výkonný riaditeľ   Miroslav Brumerčík Generálny manažér  Ladislav Čierny Tréner  Antonin Stavjaňa Asistenti trénera  Norbert Javorčík Tréner brankárov  Maximilián Bača Kapitán  Marek Viedenský Klubové farby  modrá, červená, žltá    Liga   Tipsport liga Majstri  2001, 2013, 2021 Sezóna  2022/2023 2.miesto Pozícia  3 Štadión 310px  Názov  Zimný štadión ZvolenAdresa Pod dráhami 2292, Zvolen 960 01, Slovensko Kapacita 5 345 divákov Stav  zastrešený Dokončený  1969 Prestavaný  1976 Majiteľ  Mesto Zvolen Rozmery  28,10 x 58,10 m Fanklub (Ultras)  Ultras Zvolen Internet Homepage  hkmzvolen.sk

HKM Zvolen je profesionálny slovenský profesionálny hokejový klub zo Zvolena. Klubové A-mužstvo pôsobí v Tipsport lige, ktorej je trojnásobným majstrom. Domovským štadiónom klubu je zvolenský zimný štadión.

Okrem seniorského „A“–tímu klub zastrešuje aj juniorov, dorast, hokejové triedy - piatu až deviatu a kategórie predprípravky od začiatočníkov/ prvý, druhý, tretí a štvrtý ročník, spolu 11 kategórií.

 História klubu 
 Ťažké začiatky 
História hokeja vo Zvolene siaha do roku 1927, kedy pri miestnom ZTK vznikol hokejový odbor. V tom čase sa však hokej vo Zvolene nehral organizovane a pravidelne, išlo skôr o zimnú zábavu a akýsi doplnok k letným športom.

Začiatkom tridsiatych rokov absolvoval ZTK niekoľko prípravných zápasov. V prvých dvoch sa stretol 24. januára 1932 s družstvom ŠK Slávia Banská Bystrica na jej ľade. V dopoludňajšom stretnutí prehral Zvolen 0:18 a v popoludňajšom 1:20.
Prvé oficiálne domáce stretnutie odohrali Zvolenčania 14. februára a ich súperom bola opäť banskobystrická Slávia. Tá nad domácimi zvíťazila 2:0. V tom istom roku sa organizoval 1. ročník majstrovskej súťaže Stredoslovenskej župy, ZTK Zvolen v nej však neštartoval.

V ďalšej sezóne sa ZTK súťaže už zúčastnil. V pohronskom okrsku štartovali len dva tímy. Zvolenčania oba zápasy s Banskou Bystricou prehrali a do finále Stredoslovenskej župy nepostúpili. V sezóne 1933/34 sa situácia zopakovala. ZTK v nej odohral aj viacero úspešných priateľských zápasov s tímami ŠAC Banská Štiavnica či Sokol Kremnica.
Prvé víťazstvo v majstrovskom zápase prišlo v ďalšej sezóne, kedy v súťaži štartoval aj kremnický Sokol. Jeden z dvoch vzájomných zápasov ZTK vyhral v pomere 7:1. Zaujímavosťou bola aj remíza 2:2 s majstrom župy ŠK Žilina v priateľskom zápase.

Zlá ekonomická situácia v klube bola príčinou toho, že v sezóne 1935/36 tím v majstrovskej súťaži neštartoval. Namiesto neho reprezentoval mesto Sokol Zvolen.

V nasledujúcej sezóne došlo k reorganizácií súťaží a tak sa ZTK v majstrovskom zápase s tradičným súperom spod Urpína nestretol, keďže Bystričania štartovali o súťaž vyššie. Zvolen odohral dva zápasy so ŠAC Banská Štiavnica a oba prehral. Rovnako bez úspechu si počínal aj na medzinárodnom turnaji v Banskej Bystrici, kde po prehrách s domácou Sláviou, EV Wien a VŠ Bratislava obsadil posledné miesto.

 Prvé úspechy, kríza 
Ani počas druhej svetovej vojny vo Zvolene záujem o šport neutíchol. Hoci sa z tohto obdobia zachovalo len málo faktov, existujú dôkazy o tom, že hokej sa vo Zvolene hrať neprestal.
Po vojne sa začalo tvoriť nové družstvo. Ku skúseným starším hráčom sa pridali noví a ZTK postúpil do celoslovenskej súťaže. V nej sa stretával s družstvami z Bratislavy, Trenčína, Žiliny, Popradu, Banskej Bystrice, Košíc a Prešova. Vo Zvolene nastal prvý hokejový boom. Roky 1947 – 1953 boli pre ZTK veľmi úspešné, streleckým štatistikám kraľoval Zvolenčan Eugen Štric.

V päťdesiatych rokoch však éra najlepších zvolenských hokejistov končila a mladých bol nedostatok. Nastalo veľmi ťažké obdobie, v roku 1957 družstvo opustili takmer všetci kvalitní hráči a zvolenský hokej začal upadať. Dva roky sa vo Zvolene nehrala žiadna súťaž. Potom však zo zvyškov ZTK vďaka niekoľkým nadšencom a podnikom vznikli až tri kluby – Bučina Zvolen, Spoje Zvolen a Dukla Zvolen, ktoré hrávali nižšie súťaže.

 Znovuzrodenie 
Rok 1964 sa dá považovať za jeden z najvýznamnejších medzníkov v histórii zvolenského hokeja. Vtedy vznikla nová telovýchovná jednota Lokomotíva Bučina Zvolen. Družstvo zvíťazilo v prvej triede a postúpilo do krajských majstrovstiev. V klube sa začali vytvárať podmienky na to, aby sa zvolenský hokej vrátil na pozície, ktoré mu patrili pred viac ako desiatimi rokmi – medzi slovenskú špičku.

Hneď v prvej sezóne Zvolenčania obsadili v konkurencii šiestich tímov tretie miesto. Už v nasledujúcom ročníku bol cieľom postup do SNHL. Mužstvo sa posilnilo a začalo hrať na novej umelej ľadovej ploche. Spomedzi ôsmich tímov bola od Zvolena úspešnejšia už len Dubnica. Ďalšie posilnenie prišlo pred sezónou 1967/68 a Lokomotíva Bučina s päťbodovým náskokom osadila konečne prvé miesto, ktoré ju posunulo do kvalifikácie do SNHL. Ani tri víťazstvá zo štyroch zápasov však nestačili, z postupu sa nakoniec tešili hráči AC Nitra.

V sezóne 1968/69 sa menila štruktúra súťaže (Zvolen hral v Západnej divízií), keď prvé miesto zaručovalo priamy postup. Z mužstva však odišlo viacej skúsených hráčov a nakoniec skončilo až druhé za Duklou Trnava.

 Dve dekády v SNHL: úspešné sedemdesiate roky, priemerné osemdesiate 
Vytúžený postup do SNHL priniesla až sezóna 1969/70. Nastali ďalšie výrazné zmeny v kádri a Zvolen obsadil opäť druhú priečku za Dubnicou. Do SNHL postúpil vďaka rozširovaniu súťaže na dvanásť tímov namiesto dovtedajších ôsmich.

O tom, že Zvolenčania svoju účasť v najvyššej slovenskej súťaži myslia vážne, svedčilo ďalšie posilnenie kádra. V súpiske sa objavili také mená ako Tibor Ágh, Jozef Houška, Milan Diettrich, Bohuš Trávnik, Ján Podkonický či Jan Tomanec. Vo svojej úvodnej sezóne Zvolen obsadil šieste miesto. Dovtedy sa žiadnemu nováčikovi nepodarilo v súťaži udržať.

Ďalší úspech prišiel v sezóne 1971/72. Mužstvo pod vedením trénera Pavla Zábojníka vylepšilo svoju pozíciu z predchádzajúceho ročníka a obsadilo peknú tretiu priečku.
Podobne ako tomu bolo v druhej polovici šesťdesiatych rokov v Krajských majstrovstvách, aj v SNHL stačili Zvolenčanom tri sezóny na to, aby v súťaži zvíťazili. Stalo sa tak v sezóne 1972/73 po opätovnom posilnení kádra. Najväčšou udalosťou bol príchod Jozefa Golonku. Ten sa stal pre domáci tím skutočnou oporou, keď spolu s Miroslavom Holíčkom sa stal najlepším strelcom LB. V meste nastal doslova hokejový ošiaľ, takmer na každom zápase bol štadión vypredaný.

Prvenstvo v lige znamenalo pre Zvolen možnosť zabojovať v kvalifikácii o postup do najvyššej česko-slovenskej súťaže. Z ôsmich zápasov s tímami spoza rieky Moravy však Zvolenčania zaznamenali len jedno víťazstvo.

V sezóne 1973/74 SNHL klesol Zvolen o jednu priečku, skončil druhý za Liptovským Mikulášom. V zostave LB nastali ďalšie zmeny, veľkou posilou sa stal Ján Letko. Jeho najlepšou sezónou však bola až druhá vo zvolenskom drese (1974/75), keď sa s 48 gólmi stal kráľom strelcov SNHL. Ale nielen pre neho bola táto sezóna úspešná, ale aj pre celé mužstvo, ktoré sa po ročnej prestávke opäť stalo víťazom ligy.

V kvalifikácii sa LB stretla v sérii na štyri víťazné zápasy s Ingstavom Brno, ale opäť zaznamenala len jedno víťazstvo.

V ročníku 1975/76 si Lokomotíva Bučina po vynikajúcej sezóne udržala prvú priečku. Už bez Golonku, ale s novými posilami mala po poslednom kole jedenásťbodový náskok pred Banskou Bystricou. Tretie víťazstvo v SNHL znamenalo tretiu kvalifikáciu o postup do 1. ligy. Súperom Zvolena bol TJ Gottwaldov a tentokrát sa o postupujúcom rozhodovalo až v siedmom zápase v Prahe. V ňom Zvolenčania svojmu súperovi podľahli 2:4 a opäť nepostúpili.
Hlavnou udalosťou nasledujúcej sezóny 1976/77 vo Zvolene boli juniorské majstrovstvá sveta v hokeji, s organizáciou ktorých sa delil s Banskou Bystricou. Pri tejto príležitosti bol odovzdaný do užívania vynovený zimný štadión. Na ňom Zvolenčania zavŕšili ďalší ročník SNHL na druhom mieste za Duklou Trenčín.

Štvrtýkrát v priebehu šiestich rokov sa Lokomotíva Bučina Zvolen stala víťazom SNHL v sezóne 1977/78. V tomto ročníku si Zvolenčania zahrali tiež finále Slovenského pohára, v ktorom podľahli Slovanu Bratislava tesne 1:2. V kvalifikácii o prvú ligu sa Zvolenčania stretli opäť s TJ Gottwaldov a sériu prehrali 2:4. Zo štyroch pokusov sa Zvolenu teda ani raz nepodarilo prebojovať medzi česko-slovenskú elitu.
Po neúspešnej kvalifikácii a veľkom sklamaní sa krivka výkonnosti LB Zvolen otočila smerom nadol. Zlé výsledky sa odrazili aj na návštevnosti zápasov. Pred sezónou 1978/79 odišlo zo zvolenského kádra množstvo opôr a na konci patrila Zvolenu nelichotivá ôsma priečka.

O rok neskôr, po ďalších zmenách v tíme nastalo herné zlepšenie a sezónu 1979/80 ukončili Zvolenčania na štvrtej pozícii.

Výborný vstup do sezóny 1980/81, keď prehral Zvolen prvýkrát až v 15. kole a konečné druhé miesto so sedembodovou stratou na Poprad znamenali najväčší úspech pre Zvolenčanov na dlhé roky dopredu. Zaujímavosťou v ďalšej sezóne bol domáci zápas s HC Slovan Bratislava, ktorý vyvolal v meste ošiaľ a na zápase bolo prítomných približne 8 500 divákov. Celkovo sa osemdesiate roky niesli v znamení striedania sa lepších a horších období počas jednotlivých sezón bez výraznejšieho úspechu v podobe konečného umiestnenia. Zmeny nastali v šatni, keď sa postupne vymenil v podstate celý káder. Generácia, ktorá dosiahla najväčšie úspechy v sedemdesiatych rokoch prenechala miesto mladším hráčom. V roku 1983 sa klub vrátil k svojmu starému názvu ZTK.

V sezóne 1981/82 Zvolen skončil na šiestom mieste, v ďalších dvoch ešte o priečku vyššie. Potom však prišli nevýrazné roky, keď sa ZTK pohyboval v druhej polovici tabuľky. V ročníkoch 1985/86 a 1987/88 Zvolenčania doplatili hlavne na zlý záver sezóny. V obidvoch sa dlho držali na popredných pozíciách, no nakoniec z toho bolo ôsme, resp. siedme miesto.

Slabé obdobie vyvrcholilo na prelome osemdesiatych a deväťdesiatych rokov. Sezóna 1989/90 bola pre Zvolen najhoršia v celej histórii účinkovania v SNHL, keď klesol až takmer na samé dno a obsadil predposlednú jedenástu priečku. V ďalšom ročníku sa toho veľa nezmenilo a na jeho konci patrila Zvolenčanom desiata pozícia.

Pred sezónou 1991/92 nastali veľké zmeny či už v hráčskom kádri alebo na trénerskej stoličke. Zvolen podával kolísavé výkony a výsledkom bolo konečné štvrté miesto. Ďalšia sezóna bola pre SNHL poslednou, po rozdelení Česko-Slovenska prišla na rad reorganizácia súťaží. Na to, aby mohol Zvolen štartovať v novovzniknutej extralige, musel skončiť do šiesteho miesta. Víťazstvom nad Prešovom v poslednom kole sa to Zvolenčanom podarilo, skončili piaty.

 Samostatné Slovensko: Extraliga, 1. liga a opäť extraliga 
Premiérový ročník extraligy pre Zvolen úspešný nebol. Napriek niekoľkým dobrým výsledkom skončil na poslednom desiatom mieste a na definitívny návrat medzi slovenskú špičku si musel ešte pár rokov počkať.
Sezónu 1994/95 Začal Zvolen v prvej lige s novým názvom HK Hell. Nové vedenie si vytýčilo cieľ návrat do extraligy. Mužstvo však skončilo na druhej priečke za svojim odvekým rivalom z Banskej Bystrice. V ďalšej sezóne, opäť s novým názvom HKm Zvolen, stačilo tímu druhé miesto na účasť v prelínacej súťaži, z ktorej prví dvaja postupovali do extraligy. Ani posily, ktoré prišli do mužstva pred koncom sezóny, nevybojovali postup. Ten stratil Zvolen v poslednej tretine zápasu s Banskou Bystricou, v ktorej inkasoval tri góly.

V nasledujúcom ročníku po už tradičných výrazných zmenách v kádri konečne Zvolen ligu vyhral a v prelínačke si zabezpečil vytúžený postup do extraligy, v ktorej pôsobí dodnes.

Hneď v prvej sezóne po návrate do extraligy vybojovali Zvolenčania po základnej časti piate miesto a tým aj svoju historicky prvú účasť v play-off. Nevýhodná pozícia, keď sériu začínali na súperovom ľade spôsobila, že do semifinále nepostúpili. O rok neskôr však už boli úspešnejší. Aj keď im po bojoch v nadstavbe patrilo až šieste miesto a na prvý zápas štvrťfinále cestovali opäť von (a opäť do Trenčína), tentokrát dokázali vyhrať sériu bez straty zápasu a ich cesta sa skončila až v semifinále.

V sezóne 1999/2000 HKm vystúpil opäť o krôčik vyššie a prvýkrát hral finále. Napokon sa všetci priaznivci zvolenského hokeja dočkali aj majstrovského titulu. Základnú časť sezóny 2000/01 vyhral HKm s výrazným náskokom a v play-off utrpel len jedinú prehru, v treťom finálovom zápase.

Aj v ďalších sezónach Zvolenčania hrali o najvyššie méty, v nasledujúcich štyroch rokoch trikrát hrali finále a raz získali tretie miesto. Vďaka lock-outu v sezóne 2004/05 disponoval zvolenský klub viacerými posilami z NHL, napriek tomu ale vo finále  prehral s HC Slovan Bratislava 3:4 na zápasy. V roku 2005 dokázal Zvolen vyhrať Kontinentálny pohár, keď vo finále porazil Dinamo Moskva 2:1. O sile vtedajšieho kádra Zvolena vypovedá aj fakt, že za Dinamo v zápase nastúpili aj najväčšie ruské hviezdy ako sú Pavel Daciuk, Maxim Afinogenov a ďalší.

Po veľmi úspešných medailových rokoch Zvolenčania v sezónach 2005/06 a 2007/08 prekvapivo neuspeli už v štvrťfinále. Po skončení sezóny 2008/09, kedy HKm obsadil štvrté miesto po semifinálovej prehre 3:4 na zápasy s Košicami, oznámil prezident klubu Róbert Mráz k 30. aprílu koniec svojho pôsobenia v tejto funkcii.http://www.hkmzvolen.sk/index.php?cmd=clanok&cislo=499 Za jeho nástupcu s nástupom od 1. júla bol zvolený bývalý brankár HKm a slovenský reprezentant Miroslav Michalek.

O druhý titul Majstra Slovenskej republiky sa postaral v sezóne 2012/2013 team zložený v prevažnej miere z odchovancov. HKM Zvolen vyhral systémom štart-cieľ základnú časť Tipsport Extraligy a v play-off postupne prešiel cez HC05 Banská Bystrica (4:1), ŠHK Piešťany (4:3) a HC Košice (4:1). Do histórie sa zapísalo aj pamätné sezónne víťazstvo 30. decembra 2012 nad rivalom z Banskej Bystrice vystuženom štyrmi hráčmi z NHL počas lock-outu. Tréner Peter Mikula s asistentom Jarom Torokom vystužili majstrovský tím okolo hráčov ako Andrej Podkonický, Kamil Brabenec, Peter Zuzin, Marek Šimko, Lukáš Jurík, Michal Chovan, Michal Juraško, Peter Hraško či neskôr Laco Čierny a Kamil Mahdalík. Tréner Peter Mikula si dovolil na slovenské pomery odvážny krok a odmietol zásahy do zostavy zo strany akcionárov HKM, napríklad brankár Škrečko (syn akcionára HKM) nedostával toľko príležitostí. "Odmenou" bolo bezprecedentné odvolanie hlavného trénera niekoľko dní po zisku titulu. Tento krok zvolenská hokejová verejnosť prudko odsúdila.

 Dvadsiate roky 21. storočia 
Celá sezóna 2020/2021 sa kvôli Pandémii ochorenia COVID-19 hrala bez divákov. Na domovskom štadióne HKM vo Zvolene pôsobil aj rival z Banskej Bystrice. HKM predstavil nového kormidelníka Petra Oremusa, známeho z pôsobenia v Košiciach, Trenčíne ale najmä v Skalici. Andrej Podkonický sa musel uspokojiť s pozíciou druhého asistenta. Mužstvo vyhralo základnú časť Tipsport ligy, keď v sezóne neprehralo viac ako dvakrát v rade, a ukázalo silný finiš, v ktorom porazilo ostatných troch adeptov na prvenstvo Slovan, Michalovce aj Poprad vedený trénerom Mikulom. V bráne v podstate počas celej sezóny stál Robin Rahm, najlepšími výkonmi sa predviedli Radovan Bondra, kapitán mužstva Rado Puliš, skokan roka Miloš Kelemen, reprezentant U20 Jakub Kolenič. V útoku žiarili aj výborné legionárske importy Mikko Nuutinen a Allan McPherson.   

 Názvy klubu 
 1927 – ZTK Zvolen
 1964 – Lokomotíva Bučina Zvolen
 1983 – ZTK Zvolen
 1994 – HK Hell Zvolen
 1995 – HKm Zvolen
 2006 - HKM a.s. Zvolen

 Zvolenský hokej na medzinárodnej scéne 
 Kontinentálny pohár 
HKm Zvolen sa predstavil aj v európskych súťažiach. Päťkrát zasiahol do bojov o Kontinentálny pohár.
 1999/2000 
1.kolo (Zvolen):
 HKm Zvolen  3:2  Sokol Kyjev HKm Zvolen  5:2  Rødovre Mighty Bulls HKm Zvolen  2:4  Podhale Nowy Targ

Semifinále (Plzeň):
 HKm Zvolen  2:3  HC Lasselsberger Plzeň HKm Zvolen  6:2  HC Košice HKm Zvolen  4:1  Unia Osvienčim

Finále (Berlín):
 HKm Zvolen  0:7  Ak Bars Kazaň HKm Zvolen  2:2  Eisbären Berlin HKm Zvolen  3:7  HC Ambri-Piotta
HKm Zvolen obsadil konečné štvrté miesto.

 2000/01 
1.kolo (Zvolen):
 HKm Zvolen  5:1  KHL Medveščak Záhreb HKm Zvolen  3:1  Torpedo Usť-Kamenogorsk HKm Zvolen  5:2  Dunaferr Dunaújváros

Semifinále (Bratislava):
 HKm Zvolen  2:3  HC Slovan Bratislava HKm Zvolen  4:6  HC Oceláři Třinec HKm Zvolen  5:5  Unia Osvienčim
Len tesne unikol Zvolenčanom postup do finále, v semifinálovej skupine skončili tretí.

 2001/02 

Semifinálová skupina (Zvolen):
 HKm Zvolen  6:4  HK Jestřábi Prostějov HKm Zvolen  6:4  Unia Osvienčim HKm Zvolen  2:0  ERC Ingolstadt

Finálová skupina (Zürich):
 semifinále: HKm Zvolen  2:3  HC Milano o tretie miesto: HKm Zvolen  6:3  Jukurit Mikelli
Zvolenčania obsadili v pohári tretie miesto.

 2003/04 
2.kolo (Detva): 
 HKm Zvolen  2:0  HK Riga 2000 HKm Zvolen  0:4  Sokol Kyjev HKm Zvolen  0:5  Jukurit Mikelli
Tretie miesto v skupine Zvolenu na postup nestačilo.

 2004/05 
Finále (Székesfehérvár):
 HKm Zvolen  6:1  Milano Vipers HKm Zvolen  2:1  Alba Volán Székesfehérvár HKm Zvolen  2:1  Dinamo Moskva
HKm Zvolen sa stal víťazom Kontinentálneho pohára.

 Štadión 

Od svojich začiatkov sa hokej vo Zvolene hrával na rôznych miestach. Prvé ľadové plochy sa tvorili tam, kde bol dostatočný zdroj vody – pri potokoch, v okolí Hrona. Boli dielom nadšencov tohto športu, všetko sa robilo svojpomocne. Celkovo bolo takto vytvorených viac ako desať rôznych plôch, posledná bola na mieste dnešného zimného štadióna.

V rokoch 1960 – 1961 sa predstavitelia mesta rozhodli, že sa vybuduje oficiálna ľadová plocha určená na majstrovské zápasy. Keď už boli zabezpečené financie a spracované projekty, krátko po začiatku stavby prišlo z Prahy rozhodnutie o úsporných opatreniach podpísané prezidentom Novotným. Na jeho základe bola výstavba pozastavená. V polovici šesťdesiatych rokov bolo nariadenie o pozastavení stavby zrušené a bolo to odôvodnené tým, že dostavba si nevyžiada veľa investícií.
Od roku 1965 do roku 1969 sa vystavala ľadová plocha, prevádzková budova a strojovňa. Zvolen tak vstúpil do SNHL na otvorenej ploche. Počas ďalších siedmich rokov sa podarilo plochu zastrešiť. V osemdesiatych rokoch sa pristavala druhá ľadová plocha, telocvičňa a ďalšie priestory.
Ďalšia rekonštrukcia bola v roku 2001, kedy sa dobudovali reprezentatívne priestory, nad ľadovou plochou sa objavila „kocka“, ktorá bola koncom roka 2018 opäť vymenená za novú. Pred sezónou 2006/07 sa špeciálnymi výstuhami spevnila strecha štadióna. V súčasnosti má Zvolenský štadión kapacitu 5345 miest.

 Memoriál Pavla Zábojníka 
Vo Zvolene sa od roku 1999 každoročne v auguste koná medzinárodný turnaj seniorov Memoriál Pavla Zábojníka. Na podujatí doteraz štartovalo množstvo kvalitných tímov už z 11-tich krajín (Bielorusko, Česko, Francúzsko, Maďarsko, Nemecko, Poľsko, Rakúsko, Rumunsko, Rusko, Slovinsko, Ukrajina), v roku 2012 aj účastník KHL – Donbass Doneck.

 Športové úspechy 
 Domáce 
Extraliga
  1. miesto (3): 2000/01, 2012/13, 2020/21
  2. miesto (5): 1999/00, 2001/02, 2003/04, 2004/05, 2022/23
  3. miesto (3): 2002/03, 2018/19, 2021/22 

Slovenská hokejová liga
  1. miesto (1): 1996/97
  2. miesto (2): 1994/95, 1995/96

1. slovenská národná hokejová liga
  1. miesto (4): 1972/73, 1974/75, 1975/76, 1977/78
  2. miesto (3): 1973/74, 1976/77, 1980/81
  3. miesto (1): 1971/72

Rona Cup
  1. miesto (2): 2001, 2008

Winter Classic
Winter Classic 2019 - víťaz prvého súťažného zápasu pod holým nebom v novodobej ére v sezóne 2018/2019
Winter Games 2023 - prehra 2:1 s Duklou Trenčín

 Medzinárodné 
Kontinentálny pohár
  1. miesto (1): 2004/05
  3. miesto (2): 2001/02

 Umiestnenia v jednotlivých sezónach 

 Sezóna
 Tréneri
 Súťaž
 Umiestnenie po základnej časti
 Umiestnenie po play off
 Súper
  1965/66  Ján Lehocký  Majstr. stredosl. kraja  . miesto   1966/67  Ján Lehocký  Majstr. stredosl. kraja  . miesto   1967/68  Ján Lehocký  Majstr. stredosl. kraja  Image:gold medal icon.svg. miesto   1968/69  Ján Lehocký  Majstr. stredosl. kraja  . miesto   1969/70  Igor Országh  Majstr. stredosl. kraja  . miesto   1970/71  Igor OrszághPavol Zábojník  1.SNHL  6. miesto   1971/72  Pavol Zábojník  1.SNHL  . miesto  1972/73  Pavol Zábojník  1.SNHL   Image:gold medal icon.svg. miesto  5. miestoumiestnenie v kvalifikácii o postup do ČSHL  1973/74  Pavol Zábojník  1.SNHL  . miesto  1974/75  Pavol Zábojník  1.SNHL  Image:gold medal icon.svg. miesto   prehra s Ingstavom Brno v kvalifikácii o postup do ČSHL 1:4 na zápasy                1975/76  Břetislav Guryča  1.SNHL  Image:gold medal icon.svg. miesto   prehra s TJ Gottwaldov v kvalifikácii o postup do ČSHL 3:4 na zápasy 1976/77  Ján Radič, František LehockýRudolf Šindelář  1.SNHL  . miesto   1977/78  Rudolf Šindelář, František Navrátil  1.SNHL  Image:gold medal icon.svg. miesto   prehra s TJ Gottwaldov v kvalifikácii o postup do ČSHL 2:4 na zápasy 1978/79  Mirosla Kimiján, František LehockýEduard Giblák  1.SNHL  8. miesto   1979/80  Pavol Zábojník, Eduard Giblák  1.SNHL  4. miesto   1980/81  Ervín Macoszek, Eduard Giblák  1.SNHL  . miesto  1981/82  Miroslav Holíček, Pavol Bačiak  1.SNHL  6. miesto   1982/83  Miroslav Holíček, Pavol Bačiak  1.SNHL  5. miesto   1983/84  Pavol Bačiak, Jindřich Říčný  1.SNHL  5. miesto   1984/85  Pavol Bačiak, Jindřich ŘíčnýPavol Longauer, Rudolf Kašica  1.SNHL  8. miesto   1985/86  Pavol Longauer, Rudolf Kašica  1.SNHL  8. miesto   1986/87  Pavol Longauer, Rudolf KašicaErvín Macoszek, Ján Lehocký  1.SNHL  9. miesto   1987/88  Ervín Macoszek, František Lehocký  1.SNHL  7. miesto   1988/89  Pavol Bačiak, Eduard GiblákVladimír Šandrik, Jindřich Říčný  1.SNHL  9. miesto   1989/90  Ján Faith, František Navrátil  1.SNHL  11. miesto   1990/91  Miroslav Kimiján, Ján Frühwald  1.SNHL  10. miesto   1991/92  Ondrej Výboch, Ján FrühwaldOndrej Výboch, Vladimír Šramel  1.SNHL  4. miesto   1992/93  Pavel Longauer, Ján Lehocký  1.SNHL  5. miesto   1993/94  Pavel Longauer, Ján Lehocký  Extraliga  10. miesto   1994/95  Alexander Fadejev, Branislav ŠajbanBranislav Šajban  1. hokejová liga  . miesto  1995/96  Ondrej Výboch, Peter MikulaOndrej Výboch, Peter Mikula, Jaroslav Walter  1. hokejová liga  . miesto . miestoumiestnenie v prelínacej súťaži o postup do extraligy  1996/97  Ernest Bokroš, Peter MikulaPeter MikulaPeter Mikula, Dušan ŽiškaKamil Konečný, Peter Mikula  1. hokejová liga  Image:gold medal icon.svg. miesto  4. miesto                                                                         1997/98  František Hossa, Peter MikulaPeter MikulaJan Novotný, Branislav Šajban  Extraliga  5. miesto  5. miesto  prehra s Duklou Trenčín vo štvrťfinále 2:3 na zápasy 1998/99  Jan Novotný, Eduard GiblákJán Jaško, Branislav Šajban  West extraliga  6. miesto  4. miesto  prehra so Slovanom Bratislava v semifinále 0:3 na zápasy 1999/00  Ján Jaško, Branislav ŠajbanErnest Bokroš, Peter Mikula  West extraliga  . miesto . miesto  prehra so Slovanom Bratislava vo finále 2:3 na zápasy 2000/01  Ernest Bokroš, Peter Mikula  West extraliga  Image:gold medal icon.svg. miesto  Image:gold medal icon.svg. miesto  víťazstvo nad Duklou Trenčín vo finále 3:1 na zápasy                                            2001/02  Ernest Bokroš, Peter Mikula  Boss extraliga  Image:gold medal icon.svg. miesto  . miesto  prehra so Slovanom Bratislava vo finále 2:4 na zápasy 2002/03  Ernest Bokroš, Peter Mikula  ST extraliga  . miesto . miesto  prehra s HC Košice v semifinále 1:4 na zápasy 2003/04  Ján Jaško, Miroslav Chudý  ST extraliga  . miesto . miesto  prehra so Duklou Trenčín vo finále 2:4 na zápasy 2004/05  Ján Jaško, Miroslav Chudý  ST extraliga  . miesto . miesto  prehra so Slovanom Bratislava vo finále 3:4 na zápasy 2005/06  Peter Mikula  T-Com extraliga  . miesto 5. miesto  prehra s MsHK Žilina vo štvrťfinále 0:4 na zápasy 2006/07  Ladislav Svozil, Pavel Hulva  Slovnaft extraliga  . miesto 4. miesto  prehra so Slovanom Bratislava v semifinále 0:4 na zápasy 2007/08  Ladislav Svozil, Pavel Hulva  Slovnaft extraliga  5. miesto  6. miesto  prehra s HK 36 Skalica vo štvrťfinále 2:4 na zápasy 2008/09  Miloš Holaň, Vladimír Hiadlovský  Slovnaft extraliga  4. miesto  4. miesto  prehra s HC Košice v semifinále 3:4 na zápasy 2009/10  Miloš Holaň, Vladimír HiadlovskýErnest Bokroš, Milan Hovorka  Slovnaft extraliga  8. miesto  8. miesto  prehra so Slovanom Bratislava vo štvrťfinále 1:4 na zápasy 2010/11  Ernest Bokroš, Milan HovorkaJozef Škrak, Vladimír Klinga  Slovnaft extraliga  6. miesto  6. miesto  prehra s Banskou Bystricou vo štvrťfinále 3:4 na zápasy 2011/12 Jozef Škrak, Vladimír KlingaPeter Mikula, Vladimír Klinga  Tipsport extraliga  7. miesto  4. miesto  prehra s Košicami v semifinále 0:4 na zápasy 2012/13 Peter Mikula, Jaroslav Török, Marek Mastič  Tipsport extraliga  Image:gold medal icon.svg. miesto  Image:gold medal icon.svg. miesto  víťazstvo nad HC Košice vo finále 4:1 na zápasy                                                                    2013/14 Lubomír Oslizlo, Dušan Kapusta Július Šupler, Jaroslav Török Josef Turek, Jaroslav Török  Tipsport extraliga  7. miesto  7. miesto  prehra s HK Nitra vo štvrťfinále 0:4 na zápasy 2014/15 Josef Turek, Ivan Černý  Tipsport extraliga  4. miesto  5. miesto  prehra s HK Poprad vo štvrťfinále 3:4 na zápasy 2015/16Josef Turek, Andrej PodkonickýTipsport liga. miesto4. miestoprehra s HK Nitra v semifinále 3:4 na zápasy2016/17Josef Turek, Milan Staš, Peter Mikula, Andrej PodkonickýTipsport liga 5. miesto 6. miesto  prehra s MsHK Žilina vo štvrťfinále 0:4 na zápasy2017/18Peter Mikula, Jaroslav TorokTipsport liga. miesto4. miestoprehra s HK Dukla Trenčín v semifinále 2:4 na zápasy2018/19Andrej Podkonický, Raimo SummanenTipsport liga. miesto. miestoprehra s HK Nitra v semifinále 3:4 na zápasy2019/20Andrej Podkonický, Michal Kobezda, Don NachbaurTipsport liga5. miesto -sezóna predčasne ukončená kvôli COVID - 192020/21Peter Oremus, Andrej Kmeč, Andrej PodkonickýTipos extraliga Image:gold medal icon.svg. miesto Image:gold medal icon.svg. miestovíťazstvo nad HK Poprad vo finále 4:1 na zápasy2021/22Peter Oremus, Andrej KmečTipos extraliga. miesto. miestoprehra s HK Nitra v semifinále 2:4 na zápasy2022/23Peter Oremus, Andrej KmečTipos extraliga . miesto. miestoprehra s Košicami vo Finále 1:4 na                     zápasy2023/24Peter Oremus, Andrej Kmeč; Jamie Russell, Norbert JavorčíkTipos extraliga7. miesto8. miestoprehra s Michalovcami vo štvrťfinále 1:4 na zápasy2024/25Martin Štrba, Norbert Javorčík; Peter Mikula, Dávid SkokanTipos extraliga10. miesto4. miestoprehra s Košicami v semifinále 2:4 na zápasy

 Súčasný káder
Sezońa: 2022/23
Hlavný tréner:  Peter Oremus
Asistent trénera:  Andrej Kmeč
Tréner brankárov:  Daniel Makóni

<center>#NárodnosťHráčHokejkaNarodenýMládežnícky klubVýškaVáha30Adam TrenčanL10. 7. 1990, Banská BystricaHKM Zvolen185cm87kg33 Roman PetríkL29. 4. 1994, ZvolenHKM Zvolen185cm79kg

<center>#NárodnosťHráčHokejkaNarodenýMládežnícky klubVýškaVáha77Branislav KubkaR15. 8. 1988, DetvaHKM Zvolen187cm88kg89Dávid MudrákR13. 2. 2001, ZvolenHKM Zvolen176cm85kg8Jozef SládokR4. 6. 1988, ZvolenHKM Zvolen195cm100kg59Joel MessnerR11. 3. 1994, Winnipeg188cm94kg7Samuel HainR3. 7. 1997, TopolčanyHC Topolčany185cm87kg1Filip ČulíkL19. 1. 2004, ZvolenHKM Zvolen178cm89kg48Samuel BarcíkR22. 3. 2005, ZvolenHKM Zvolen186cm82kg67Peter HraškoL6. 11. 1991, DetvaHKM Zvolen176cm86kg60Shane HannaL2. 5. 1994, New Westminster180cm88kg

<center>#NárodnosťHráčHokejkaNarodenýMládežnícky klubVýškaVáha14Maroš JedličkaL23. 10. 2002, TrnavaHK Trnava186cm82kg24Peter ZuzinL4. 9. 1990, ZvolenHKM Zvolen182cm81kg22Václav StupkaL28. 6. 1986, TrnavaHK Trnava178cm89kg97Deven SideroffR14. 4. 1997, Summerland183cm79kg70Marek HeclL30. 12. 1997, TrenčínHK Dukla Trencin176cm76kg90Marek Viedenský R18. 8. 1990, HandlováMHC Prievidza193cm95kg71Chris LangkowR22. 8. 1989, Vegreville186cm86kg9Juraj ŠiškaL17. 5. 1996, NitraHK Nitra191cm91kg29Jakub KoleničR4. 1. 2002, ZvolenHKM Zvolen180cm75kg28Ryan GrobbL4. 10. 1998, KamloopsKamloops MHA190cm89kg81Karol CsányiL24. 1. 1991, KomárnoHC Kladno183cm83kg41Ján ChlepčokL21. 12. 1998, Banská BystricaHKM Zvolen175cm83kg11Matej KašlíkL5. 8. 2002, Púchov align="center" 182cm83kg27Mike HuntebrinkerL2. 7. 1992, Chesterfield180cm88kg

 Slávni hráči 
 Ján Cibula – útočník, vo Zvolene pôsobil od sezóny 2002/03 do sezóny 2007/08. V 345 zápasoch nazbieral 220 bodov.
 Ladislav Čierny – zvolenský odchovanec, obranca, v súčasnosti kapitán tímu. V deviatich sezónach odohral za HKm Zvolen 444 zápasov a nazbieral 188 kanadských bodov. Reprezentant Slovenska, majster sveta z roku 2002 a bronzový medailista z roku 2004.
 Roman Čunderlík – brankár, s výnimkou ZVS pôsobil vo Zvolene nepretržite od sezóny 1976/77 do sezóny 1990/91.
 Jozef Golonka – útočník, česko-slovenský reprezentant, mnohonásobný medailista z MS a OH, člen Siene slávy IIHF a člen Siene slávy slovenského hokeja. Vo Zvolene hral v sezónach 1972/73 až 1974/75. V prvých dvoch sezónach sa delil o post najlepšieho strelca klubu, v tretej skončil druhý.
 Michal Handzuš – útočník, reprezentant Slovenska. Vo Zvolene pôsobil jednu sezónu počas lockoutu v NHL, v tom čase bol hráčom Philadelphie Flyers. V drese Zvolena zaznamenal 39 bodov za 24 gólov a 25 asistencií.
 Lukáš Jurík – útočník, odchovanec, kapitán HKM aj v sezóne 2012/2013, keď s klubom získal titul. V tej istej sezóne sa dostal aj do all-stars tímu ligy.
 Ľubomír Kolník – útočník, dlhoročný slovenský reprezentant. V drese HKm pôsobil v sezóne 2002/03 a v 56 zápasoch zaznamenal 50 kanadských bodov.
 Karol Križan – brankárska jednotka vo Zvolene v sezónach 2002/03 až 2004/05. V rokoch 2004 – 2008 slovenský reprezentant.
 Ján Lašák – zvolenský rodák a odchovanec. Za Zvolen odohral iba 8 zápasov v sezóne 1998/99. Prvý slovenský brankár v NHL, mnohonásobný reprezentant, majster sveta z roku 2002, strieborný medailista z roku 2000 a bronzový medailista z roku 2003, držiteľ mnohých ocenení.
 Ivan Majeský – útočník, slovenský reprezentant. Vo Zvolene odohral play-off sezóny 1998/99 a celú nasledujúcu sezónu.
 Dušan Milo – obranca, člen zvolenského majstrovského tímu zo sezóny 2000/01, vo zvolenskom drese pôsobil aj v nasledujúcej sezóne.
 Vladimír Országh – útočník, reprezentant Slovenska. Vo Zvolene pôsobil jednu sezónu počas lockoutu v NHL, v tom čase bol hráčom Nashville Predators. V drese Zvolena zaznamenal 30 bodov za 16 gólov a 14 asistencií.
 Vlastimil Plavucha – útočník, vo zvolenskom drese odohral 5 sezón, počas ktorých nazbieral 190 kanadských bodov za 104 gólov a 86 asistencií. V sezóne 1999/2000 sa so 49 gólmi stal kráľom strelcov a so 81 bodmi najproduktívnejším hráčom najvyššej súťaže. Dlhoročný reprezentant a strieborný medailista z Petrohradu 2000.
 Ján Plch – útočník, za HKm odohral jednu sezónu, štyridsiatimi gólmi a štyridsiatimi deviatimi prihrávkami dopomohol tímu k zisku majstrovského titulu. Slovenský reprezentant.
 Andrej Podkonický – útočník, odchovanec, za HKm odohral 5 sezón z toho 3 v najvyššej súťaži. V sezóne 2012/2013 so Zvolenom získal titul. Odohral aj 8 zápasov v NHL a dal v nich 1 gól. Bol účastníkom majstrovstiev sveta v rokoch 2007, 2008. 2010.
 Dušan Pohorelec – útočník a zvolenský odchovanec, slovenský reprezentant. V rokoch 1996 – 2001 odohral za Zvolen päť sezón, neskôr sa vrátil, aby odohral ešte jednu sezónu a pár zápasov v ďalšej. Celkovo zaznamenal vo farbách HKm 198 kanadských bodov.
 Róbert Pukalovič – obranca, vo Zvolene odohral na sklonku svojej hráčskej kariéry štyri sezóny, v ktorých si do štatistík zapísal 134 kanadských bodov. Ako kapitán tímu doviedol HKm k titulu majstra Slovenska.
 Richard Šechný – útočník, reprezentant Slovenska. Počas šiestich sezón vo Zvolene (1999/2000 – 2005/06) patril vždy k najproduktívnejším hráčom. Celkovo zaznamenal v 387 zápasoch 423 bodov za 154 gólov a 269 asistencií a získal so Zvolenom majstrovský titul.
 Jaroslav Török – útočník, slovenský reprezentant. S prestávkami strávil vo Zvolene šesť sezón. Hrával v útoku s Richardom Šechným a rovnako ako on patril k najproduktívnejším hráčom. Odohral 301 zápasov a nazbieral 210 bodov. Bol členom majstrovského tímu zo sezóny 2000/01.
 Richard Zedník – útočník, reprezentant Slovenska. Vo Zvolene pôsobil jednu sezónu počas lockoutu v NHL, v tom čase bol hráčom Montrealu Canadiens. V drese Zvolena zaznamenal 35 bodov za 15 gólov a 20 asistencií.

Majstrovské kádre
2000/2001
Tréneri: Ernest Bokroš, Peter Mikula,
Brankári: Rastislav Rovnianek, Peter Ševela,
Obrancovia: Róbert Pukalovič, Rastislav Štork, Peter Klepáč, Dušan Milo, Roman Čech, Pavel Kowalczyk, Pavel Augusta, Milota Florián, Vladimír Konôpka, Martin Mráz
Útočníci: Dušan Pohorelec, Richard Šechný, Andrej Rajčák, Ján Plch, Petr Vlk, Jaroslav Török, Jozef Čierny, Michal Longauer, Peter Konder, Igor Majeský, Rostislav Vlach, Kamil Mahdalík, Ladislav Paciga, Ondřej Kavulič, Gabriel Špilár, Roman Macoszek
2012/2013
Tréneri: Peter Mikula, Jaroslav Török
Brankári: Marek Šimko, Igor Cibuľa, Lukáš Škrečko
Obrancovia: Ján Mucha, Michal Pihnarčík, Michal Juraško, Martin Výborný, Jaroslav Hertl, Peter Novajovský, Peter Hraško, Lubor Pokovič, Ladislav Čierny, Ján Ťavoda, Zdenko Tóth
Útočníci:Michal Chovan, Jaroslav Kalla, Peter Zuzin, Lukáš Jurík, Kamil Brabenec, Kamil Mahdalík, Milan Jurík, Radovan Puliš, Andrej Podkonický, Tomáš Škvaridlo, Jaroslav Kalla, Marek Čurilla, Ľubor Zuzin, Patrik Huňady, Martin Ďaloga, Matej Síkela, Milan Čanky,
2020/2021
Tréneri: Peter Oremus, Andrek Kneč, Andrej Podkonický
Brankári: Robin Rahm, Adam Trenčan
Obrancovia: Jakub Meliško, Michal Ivan, Oldřich Kotvan, František Gajdoš, Peter Hraško, Ben Betker, Andrej Hatala, T.J. Melancon, Marek Daloga, Branislav Kubka ,Tomás Nociar, Jakub Debnár
Útočníci: Marco Halama, Marek Viedenský, Peter Zuzin, Juraj Mikúš, Maroš Jedlička, Allan McPherson, Adam Helewka, Radovan Puliš, Patrik Marcinek, Jozef Tibenský, Jakub Čunderlík, Mikko Nuutinen, Ján Chlepčok, Dalibor Ďuriš, Jakub Kolenič, Nikolas Gubančok, Miloš Kelemen, Radovan Bondra, Marko Brumerčík, Václav Stupka, Adrián Daniš

 Referencie 

 Literatúra 
 Július Jackuliak, Jozef Šatara: Ja, hokej Zvolenský, majstrovský, mám 70 rokov. Zvolen: KM Press, 2002

 Iné projekty 

 Externé odkazy 
 Oficiálna stránka klubu
 Stránka Fanklubu
 HKM Zvolen výsledky


Zvolen, HKm
Zvolen, HKm